
Резюме: Процесът на създаване и на функциониране на нови съюзи в резултат на нови стратегии с икономическо и военно политическо значение е интегриран резултат от краха на съществуващата парадигма в областта на международната сигурност установена след края на ВСВ и нейната военно - политическа и икономическа трансформация след края на 1991 година. Тази трансформация обособи нови глобални съюзи, нови субекти, които съвместно изграждат военно - икономически и политически организации. Характеристиката на тази трансформация е, че се характеризира с регионални, международни конфликти и/или военни операции в резултат на които се прегрупират геополитическите съюзи и се създават нови международни норми. Целта на доклада е да анализира новите доктрини и съответни политики (създадени и функциониращи съюзи) на значимите субекти, които са предпоставка за новата международна сигурност и стабилност в геополитическото пространство, но в условията на нови технологии, които се прилагат във военно - промишлените дейности.

Abstract: The process of creating and functioning of new alliances as a result of new strategies of economic and military political importance is an integrated result of the collapse of the existing paradigm in the field of international security, established after the end of the Second World War and its military-political and economic transformation after the end of 1991. This transformation has created new global alliances, new entities that jointly build military-economic and political organizations. The characteristic of this transformation is that it is characterized by regional, international conflicts and/or military operations, as a result of which geopolitical alliances are regrouped and new international norms are created. The purpose of the report is to analyze the new doctrines and relevant policies (established and functioning alliances) of the significant entities that are a prerequisite for the new international security and stability in the geopolitical space, but in the conditions of new technologies that are applied in military-industrial activities. Text of the abstract up to 500 characters.

Увод
• Актуалност на темата
Докладът е формулиран на основание трансформация на еднополярния свят в геополитически смисъл във времеви хоризонт след 1991 г. и появата на полицентрична международна система. Актуалността на темата се доказва с наличие на международни конфликти, но и с политическо конструиране на нови съюзи, които определят бъдещата конюнктура на международните отношения. 
• Обект и предмет 
Обект на доклада е новата парадигма за сигурност в света на основание   стратегически документи за двустранни и многостранни отношения в  международните отношения). Докладът има предмет определен от съперничеството между регионални и глобални субекти, които дефинират своя индивидуален, респективно съюзен статут, т.е. интереси, които трябва да се постигнат чрез конкретни политики. 
• Цели и задачи
Докладът има за цели, които са формулирани в конкретни направления. Първото направление е анализ на новите икономически и военно – политически стратегии на регионални и глобални субекти в областта на прилагани политики, за да се постигат стратегически цели чрез нови целеви съюзи. Този метод позволява да се определят, кои държавни субекти и съюзни организации са геополитически значими и кои субекти са т.н. „сиви зони” (държавни, географски региони, които са буферни зони и са в обсега на геополитическо съперничество). По същество метода Геополитическо моделиране назовава конкретните „сиви зони” в глобалното световно пространство (Арктика, Африка: Сахел, Балканите: Косово, Босна и Херцеговина, региона на Черно море, Близкия изток и Червено море, Централна Азия, Южно китайско море и Тайванския проток и космическото пространство) и  политиките, които се реализират спрямо тях. Другата специфика на метода в доклада е, че назовава характеристиките на политиките реализирани в конкретните региони: 1) на тяхна територия се провеждат СВО (специални военни операции); 2) изтощение на противника (провалят инфраструктурни, стратегически проекти, провеждане на концесионни политики върху ресурси, провеждане на конкретни фискални и монетарни политики; 3) в областта на дипломацията: обявяват се дипломати за „персона нон грата”, отзоваване на посланик, закриване на дипломатически представителства, понижаване на ранга на двустранните отношения, или комбинация от действия; 4) ограничаване на информационната свобода, недопускане на пряка демокрация, определяне на политиките, за които няма поискано одобрение на гражданите в областта на култура, на образование, на здравеопазване, на отбрана и сигурност);сигурността. Второто направление е: анализ на политиките в областта на  Минлатерализма. По отношение на третото направление на целите на доклада е да се осъществи анализ на мрежовата сигурност, която се осигурява от съществуващи съюзи между конкретни субекти, които адаптират своите политики в областта на сигурността. Докладът формулира своите задачи в следните направления: да констатира при какви икономически и военно – политически реалности ще се реализират политики, които гарантират мира на регионално и/или на глобално равнище, като назове т.н. „буферни” зони обособени в резултат на политическо „парцелиране” на политическото влияние върху държавни субекти и географски райони по отношение на стратегически проекти. 
 • Методи	
Докладът на тема „Новата парадигма за сигурност: съюзи и стратегии” прилага три метода: системен, сравнителен и геополитическо моделиране. Системният метод разглежда международната архитектура за сигурност, като динамична система, която зависи от много фактори и как изменението на конкретен фактор се отразява на регионалната, респективно геополитическата сигурност. Този метод е приложен, защото чрез него доклада дава информация за предизвикателствата пред сигурността, както и политиките, които се разработват, адаптират и прилагат чрез създадени целеви съюзи. Вторият метод е Сравнителен. Чрез този метод се придобива информация за политики, които реализират конкретните субекти в областта на сигурността, при промяна на конкретен фактор. Третият метод, който ползва доклада е метода на Геополитическо моделиране. Методът Геополитическо моделиране дава възможност да се определят т.н. критични зони (тъждествено равни на кризисни теми), да се съчетае географската реалност с разработваните и 
Глава първа
  Политически и военно – икономически контури на новата парадигма за сигурност
1.Новата парадигма за сигурност в Африка
1.1. Реалността в Африка 
  Политическата реалност се характеризира с факта, че държавите от региона отхвърлят еднопосочното влияние на бившата метрополия (пример: влиянието на Франция в Западна Африка), като реализират много векторна дипломация, за да превърнат региона в самостоятелен субект, т.е да постигнат стратегическа автономия в конкретни направления:
военно – политическа автономия: 
  Държавите от региона на Сахел (Мали, Нигер и Буркина Фасо) прекратиха военно – отбранителните си съюзи с Франция;
Държавите от Африка провеждат политики за постигане на автономия по отношение на регионалната сигурност:
  1.2.Стратегическо влияние в Африка 
  1.2.1. Политики на Китайската народна република (КНР) в Африка[3]
  Китай осъществява сътрудничество с Алианса на държавите от Сахел (AES)[27], които преустановяват зависимостите от „старите” съюзи, като: ECOWAS[30], EAC[29] . Друга характеристика е, че КНР реализира данъчна политика в конкретни държави от континента Африка: от 01.05.2026 г. КНР има 0% тарифи за 100 % от вноса за 53 държави ( с изключение на Есватини);
КНР реализира инвестиции в 1000 проекта в Африка. 
        Целта е да се постигне свързаност между китайските пристанища и африканските хъбове, за да се реализира китайския, стратегически проект „Един пояс, един път”.
КНР реализира проекти в областта на „Зелената енергия”;
        КНР изгражда заводи в държави от Африка, в това число заводи, които преработват на място суровините до краен продукт, за да се постигне добавена стойност в държавите от Африка;
КНР предоставя нови софтуерни продукти и изкуствен интелект(ИИ);
КНР предоставя валутна алтернатива на държавите от Африка:
       Същността на тази политика е да предостави възможност държавите да ползват китайската банкова система „CIPS” [28] (алтернатива на SWIFT) ;
КНР предоставя военно сътрудничество на държавите от Африка:
        Това сътрудничество се осъществява чрез провеждане на съвместни военни /антитерористични обучения, за да се осигури охрана на критична инфраструктура. КНР продава военна техника на държави от Африка (Египет: продажба на самолети), за да се осигури стратегическо икономическо и военно сътрудничество;
КНР провежда политики в областта на обучението:
        Китай осъществява обучения на гражданите, за да има положително отношение на гражданите в континента Африка;
КНР осъществява политики на застъпничество: 
       Тези политики са по отношение на държавите от Централна Африка и от Сахел пред международни институции, в т.ч. в ООН;
        1.2.2. Политики на Руската федерация в Африка [15]
Военното сътрудничество: 
        Първото направление е дейността на руския,военния корпус [16]  , който действа в Сахел (Буркина Фасо, Мали и Нигер). Второто направление са военните бази: в Либия: 6/шест/ военни бази в района на източната и южната част на държавата. В ЦАР: база Беренго. В Мали: летището в Бамако, базите Кидал и Гао. В Нигер: военновъздушна база 101 (Ниамей). В Буркина Фасо: военните са разположени във военните поделения на страната. В Того: в района на столицата Ломе. В Екваториална Гвинея: военните части са в правителствени обекти. В Судан (Порт Судан : военноморска база: приема до 4 кораба вкл. с ядрени двигатели). По същество Руската федерация осъществява политики на комбинирани направления, за да обезпечава охранителната и военна дейност. Това се постига, като Руската федерация придобива концесии и/или дялове от предприятия за добив на значими ресурси, като реализира продажба на оръжия и военни технологии.
Ресурсно направление : [18]     
Това направление има следното съдържание: Русия осигурява проучване и добив на природни ресурси, но и предоставя значими суровини на конкретни държави, т.е.: провежда т.н. „продоволствена дипломация”. Статистиката дава информация, че през 2023 г. , Руската федерация е предоставила безвъзмездно 50 000 тона зърно на шест държави: Буркина Фасо, Еритрея, Мали, Сомалия, Зимбабве, и Централно африканската република (ЦАР, като за периода: 2018 – 2022 г., Русия е изнесла 1,6 млн. тона торове за Африка (за ЮАР, Мароко, Сенегал, Танзания, Кот - д’Ивоар, Кения и Камерун). Руската федерация провежда и политика на „ресурсен прагматизъм” [19]. Тази политика се провежда предимно в държави в континента Африка, където съществуват военни конфликти, които са факт, защото държавите в Африка отхвърлят колониалното управление на техните ресурси. Ресурсният прагматизъм има своето проявление в следните направления: Руски фирми притежават права за добив на индустриално злато в ЦАР, от рудник Ндасима. В Мали и Судан, руски структури охраняват мини, като получават дялове от тях. В Ангола, руската, държавна фирма Алроса притежава 41% от мина Катока (едно от най – големите в света находища на диаманти). Руската федерация в Африка реализира дигитализация на ресурсите, което се обяснява със създаване на  дигитални, геоложки карти на земните недра, със създаване на електронни регистри и лицензии. Последното направление по отношение на дигитализацията е проучване на нови басейни за стратегически суровини. Дигитализация на ресурсите се реализира в: Ангола, Бенин, Джибути, Судан и ЦАР. Договори в това направление има и с държавите: Алжир, Мали, Мозамбик, Зимбабве и Нигер. 
Ядрено направление [20]: 
Руската федерация реализира следните политики в Африка:     изграждане на малки модулни реактора, плаващи атомни електроцентрали и стандартните АЕЦ. Руската фирма „Росатом” в Буркина фасо изгражда АЕЦ, в Бурунди ще изгражда малки модулни ректори (в Нигер). В Гвинея ще се изграждат плаващи атомни електроцентрали, задвижвани от реактор РИТМ 2ОО, като паралелно с проучването на природни ресурси, Руската федерация изгражда Центрове за ядрени науки и технологии /ЦЯНТ/, като такива ще има в Руанда и Етиопия.
Финансовото направление има следните вектори: 
прилагане на нова платежна система „платежна система А7” [17], за да не се ползва SWIFT системата за транзакции в евра и долари. Другата политика е политиката на Сетелмент, което дава ръст на рублата по отношение на търговията между руски фирми с държави от Африка.
1.2.3. Политики на Република Турция в Африка [21]
Политически решения:
Република Турция институционализира процеса на взаимодействие с Африка през 1998 г., когато приема  „План за действие, за отваряне към Африка”.
Търговска дейност:
От Нигер се планува внос на уран. В Либия, Република Турция чрез  държавната фирма ТRAO има концесия за проучване и добив: на сушата и в шелфа, като Турция притежава 40% от собствеността на консорциума. 
Република Турция търси пазари и енергийни ресурси в Африка.     Доказателство за това са данните за икономическо сътрудничество между    Турция и държави от Африка: от Сомалия, се доставя нефт и природен газ (дълбоководно сондиране), от Алжир се внася втечнен природен газ.
Хуманитарна дипломация: 
Ползвайки историческите реалности, Република Турция се позовава на общата история в периода на Османската империя, като провежда исторически, културни, религиозни празници (в дейността са ангажирани турската агенция за сътрудничество и координация „TIKA”[34], фондацията    „Маариф” [24] и  дейността на  „Юнус Емре” института [22]  .
Политики в областта на отбраната и сигурността. 
Република Турция изнася отбранителна продукция в държавите от Сахел, от Източна и Северна Африка. Основната продукция за експорт са: БЛА (дронове), бронирани машини и леко стрелково оръжие. В Сомалия, Р. Турция има военна база, в Либия има военновъздушна и военноморска база. В Чад и Нигер, Турция също има свои военни бази. Като част от политиките в областта на сигурността са обучение на военни от съответните държави и провеждане на съвместни военни учения. 
Турция в нейните политики, като медиатор [23]  . 
Република Турция реализира дипломатически инициативи и инициативи на националната разузнавателна служба на Турция (МИТ) [32], за да неутрализира политически проблемни казуси: пример в Измир през 2026 г. се провежда съвместно военно учение между турските военни и военни от двете враждуващи части в Либия. 

          Таблица 1 –  Данни за присъствието в Африка на КНР, на Руската федерация и на Република Турция

	 Институция / данни
	 Китайска
народна република
	Руска Федерация
	 Република Турция

	Африкански съюз
	Стратегическо партньорство
	Партньор за диалога
	Стратегическо партньорство


	Брой посолства
	53 (98,15%)
	45 и до края на 2026г. в Гамбия, Либерия, Того и Комарски острови (90,74%)
	44  (81, 48%)

	Инициативи
	FOCAS[32]  , дигитален суверенитет, безмитен режим
	Африкански корпус, среща на върха „Русия –Африка, културни дела
	Среща на върха „Турция – Африка”, турско – африкански иконом форум, стипендии




1.2.4. Политики на Обединеното кралство в Африка [14]
икономически политики: 
Лондон иска да финансира дейности в областта на „чистата” енергия и    дигиталната трансформация.
политики в областта на сигурността:
Лондон осъществява военно сътрудничество с държави от Източна и Западна Африка. 
 1.3.Северният – морски път (СМП). 
 1.3.1.Характеристика на СМП [25]  
 Този морски път има основните специфики: съкращава  времето за транспорт, осигурява сигурност на доставките, но е и източник на суровини. СМП елиминира транспорт през Суецкия канал. Този морски път е терен на глобален сблъсък на Русия, КНР, на Индия със САЩ, с Канада, с Норвегия, с Финландия и с Швеция, които искат да си осигурят достъп до суровини и настояват, че проливите са международни води, което е предпоставка за милитаризация на този морски път. За да отговори на политиките на САЩ и нейните партньори, Руската федерация осъществява модернизация на военните бази в региона (разполага радарни станции и система за противовъздушна и    брегова отбрана) и на инфраструктурата.
1.3.2.Заинтересовани държави:
Държави от Персийския залив: ОАЕ и Саудитска Арабия. Двете държави съвместно с Росатом изграждат дълбоководни, логистични хъбове в двата края на маршрута: Мурманск и Владивосток, за да може да се осигури претоварване на контейнери от Азия към Европа.
Индия има интерес към СМП, защото Арктика е богата на суровини, но осигурява съкращаване на пътя до индийските пристанища с 40% (спрямо Суецкия канал).
КНР е основен субект в региона на СМП, защото реално този морски път представлява „Полярният път на коприната”. Съществуват и други направления на значението на СМП за Китай: игнорира заплахата от блокада на Малакския проток от САЩ. Другото значение на СМП е осигуряване на суровини и реализация на инфраструктура.
Руската федерация, на основание географията, за Руската федерация третира СМП, като национална транспортна артерия. Русия разполага с ядрени ледоразбивачи, с обучен персонал. Русия прилага правни норми по отношение на СМП, като иска Уведомление от всеки субект, който ползва СМП. Русия ползва СМП за пренос на своите енергийни ресурси към азиатските пазари.
2. Нови стратегически реалности
2.1. Държавни субекти, които прилагат политиките на „Мулти – обвързване [13 ]”
Южно африканска република (ЮАР). ЮАР е държава партньор на ЕС, на САЩ, но е член на БРИКС и има двустранни отношения с КНР и с Руската федерация. Тази характеристика на политиките на ЮАР да има различни партньори в зависимост от конюнктурата, за да лидерски статут в Африка.
Кралство Саудитска Арабия. Кралството неподновява договора за търговия на енергийни ресурси с щатски долари. Саудитска Арабия взаимодейства с БРИКС, със САЩ, с Русия, с Китай.
Обединени арабски емирства (ОАЕ). ОАЕ  са стратегически съюзник на САЩ, като в ОАЕ има военни бази на САЩ. Специфика на политиките на ОАЕ е, че има договори с Русия относно СМП.
Република Турция. Турция е държава, която реализира свои проекти и сътрудничество с разнородни субекти (които са опоненти или врагове). В Р. Турция се изгражда руска АЕЦ, Турция купува руски системи за противовъздушна отбрана. По отношение на Специалната военна операция на Русия в Украйна, Турция не прилага санкции спрямо Русия, но осъществява сътрудничество с Украйна, като и продава БЛА (дронове „Байрактари”). Турция развива своя проект „Организация на тюркските държави”, където участват: Турция, Азербайджан, Казахстан, Киргизстан и Узбекистан. Турция изгражда  Транс каспийския транспортен коридор, който свързва Китай с Европа. Този път напълно заобикаля Русия и е най – краткия път между Източна Азия и Западна Европа. Турция развива проекта „Път на развитието”, който е алтернатива на Суецкия канал, като паралелно е член на НАТО, партньор на САЩ. Република Турция е кандидат за членство в  ЕС, като в БРИКС има статут от 2024 г. :” държава партньор”, а статута й в ШОС е: „партньор по диалога” от 2013 г. Друга съществена характеристика на политиките на Турция са, че тези политики дават краен резултат: Турция е: „мрежова енергийна сила”, защото свързва производителите от Близкия изток, Каспийския регион и Русия с потребителите от Европа!
Индия. Индия е член на алианса за сигурност QUAD [35] (САЩ, Япония Австралия) срещу влиянието на Китай в  Индо – Тихоокеанския регион. Паралелно с този факт, Индия е една от държавите основателки на и БРИКС, част от ШОС, заедно с Китай и Русия.
3.Съюзни субекти
БРИКС[1]: икономически съюз, който се състои от 11 държави и има 40% от добива на световния петрол. Целта на БРИКС е дедоларизация и създаване на независими разплащателни системи, както и своя международна банка.
ШОС[26]   , шанхайска организация за сътрудничество, където са 10 държави, които осигуряват сигурност в Централна Азия.
„Д-8” [2]  е политическа инициатива. Тази организация е по инициатива на Република Турция за икономическо сътрудничество, където участват: Турция, Египет, Нигерия, Пакистан, Иран, Бангладеш, Малайзия и Индонезия. Факт е, че в този проект участват най – големите мюсюлмански икономики.
Платформата MIKTA[33]   . В тази платформа участват Турция, Мексико, Индонезия, Южна Корея и Австралия. Платформата има за цел да осигурява възможност на Турция да координира позиции по глобалната сигурност.
4. Стратегически договори за партньорство
Текущата политическа реалност доказва, че са факт политики на държавен интервенционализъм и политики базирани на съюзни отношения, за да се постигат стратегически интереси на съответните субекти. В тази политическа конюнктура държавните ръководители реализират трансформации на стратегическите си документи и на своите съюзни участия, като се ръководят от националната и географска специфика на държавата си / на държавите си. Ако не се постигнат целите в конкретната политическа реалност, в контекста на новата конюнктура, то се наблюдава промяна на политическия статут на конкретния субект. По своята същност основните цели на политиките, които гарантират положителен резултат са осигуряване на ресурсен суверенитет, на достъп и контрол над стратегически транспортни коридори и географски райони.
Тристранен стратегически договор между Русия, Иран и Китай [12]  от м.02.2026 г., който обединява трите държави да имат общи действия в условия на санкции или взаимопомощ (в т.ч. военна: предоставяне на технологии и/или на войска) при проблеми от други субекти.
Договор за стратегическо партньорство между Русия и Иран [9], но няма военна компонента.
Договор между Русия и Китай, но няма военна компонента [10]
Договор между Русия и КНДР [11]  , който съдържа военна компонента, т.е.     всеобхватно, стратегическо споразумение .
Договорите на Обединеното кралство са доказателство за трансформации в геополитическото пространство. Първият договор, който не е денонсиран е договора с Португалия от 1836 г. [6]  Другите договори доказват не само военнополитическата ориентация, но и  нейната трансформация, която се доказва с алианса „Петте очи” от 1946 г., където през 1956 г. участват: Обединеното кралство, САЩ, Канада, Австралия и Нова Зеландия[8]. Другите договори са доказателство за трансформацията на Обединеното кралство по отношение на политиките в областта на сигурността, като кралството подписва двустранни договори, а не се основава на договора за колективна сигурност: договора НАТО. Такъв е договора  между Обединеното кралство, Франция и Германия, за ядрено сътрудничество и съвместни военни операции [7]. Такъв е договора с Полша [5]. Със същата стратегическа цел са подписаните договори с: с Франция е подписан през 2010 г. и с Германия от 2024 г. [4].  
5. Изводи:
 Светът е в политически разлом. Новата парадигма определя реалности, които трансформират политическия, военния и икономическия статут на субектите, т.е. на държавата / на държавите и на международните организации. Субектите трябва да осигурят ресурсна и продоволствена обезпеченост, паралелно със съюзни отношения, които да гарантират взаимноизгодно, справедливо сътрудничество в условия на мир, за да се гарантира просперитет на гражданите и на субектите.  
По отношение на международните отношения, които реализира Република България (имат функционална зависимост върху вътрешната политика и върху макроикономическите показатели) , то е факт, че трябва да има актуални документи в областта на сигурността (доктрина за Външната политика, Военна Доктрина, Стратегия за национална сигурност) , трябва да се постигат решения по стратегически въпроси, които гарантират суверенитет и национален интерес (провеждане на референдум), за да има консенсус в обществото и солидарност на обществото с държавното управление.

